《送太学生周环依亲还吉水得金字》
明代·黄仲昭

十年芹泮拥青襟，璧水新沾雨露深。明月暂同官舍酒，白云又动故园心。

帆开潞渚潮平岸，路入庐山花满林。天上还期绳祖武，勋名奕叶重南金。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。